KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. október 25-i ülésére)


TÁRGY: 	LAKÁS BÉRBEADÁSA CHUDI BARBARA RÉSZÉRE


Chudi Barbara kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára tekintettel arra, hogy jelenlegi anyagi helyzete nem teszi lehetővé saját lakás vásárlását, valamint piaci alapú albérlet fenntartását. 

Chudi Barbara 2019. január 14. napjától a Kiskőrösi Polgármesteri Hivatal dolgozója képviselő-testületi referens munkakörben. A munkakör betöltéséhez szükséges szakmai végzettséggel rendelkezik.

Kiskőrös Város Jegyzője támogatja kérelmét, határozatlan idejű munkaszerződése van. Munkájára és szaktudására hosszú távon számítanak. 

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a üzleti vagyonát képező Kiskőrös belterületi 3044 helyrajzi számon nyilvántartott, természetben Kiskőrös, Nagy Imre tér 1. szám alatti 55 m2 alapterületű 1 előszoba, 1 szoba, 1 konyha-étkező, 1 éléskamra, 1 fürdőszoba, 1 WC, 1 tároló helyiség, helyiségekből álló összkomfortos lakást Chudi Barbara részére 2 éves időtartamra, de legfeljebb Kiskőrösi Polgármesteri Hivatalnál fennálló munkaviszonya időtartamára.
	

Kiskőrös, 2023. október 16.




	Domonyi László s.k.,
	polgármester









HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 3044 helyrajzi számon nyilvántartott, természetben Kiskőrös, Nagy Imre tér 1. szám alatti 55 m2 alapterületű 1 előszoba, 1 szoba, 1 konyha-étkező, 1 éléskamra, 1 fürdőszoba, 1 tároló helyiség, 1 WC helyiségekből álló összkomfortos lakást bérbe adja,  Chudi Barbara 6221 Akasztó, Csatornaköz utca 10. szám alatti lakos részére 2 éves időtartamra, de legfeljebb a Kiskőrösi Polgármesteri Hivatalnál fennálló munkaviszonya időtartamára.

1. felhatalmazza a polgármestert a határozat-tervezet mellékletét képező lakásbérleti szerződés aláírására.


Felelős:	polgármester
Határidő:	azonnal

